หุ้นไทยภาคเช้าปิดบวก 9.98 จุด
เช้าวันนี้ดัชนีหุ้นไทยปิดที่ระดับ 1,149.91 จุด เพิ่มขึ้น 9.98 จุด มูลค่าการซื้อขาย 11,632.76 ล้านบาท
29 พ.ค. 2555

เช้าวันนี้ดัชนีหุ้นไทยปิดที่ระดับ 1,149.91 จุด เพิ่มขึ้น 9.98 จุด มูลค่าการซื้อขาย 11,632.76 ล้านบาท




ดัชนีหุ้นไทยเช้าวันที่ 29 พ.ค. ปรับตัวเพิ่มขึ้นจากแรงซื้อเก็งกำไร หลังดัชนีปรับตัวลดลงต่อเนื่องก่อนหน้านี้ ซึ่งเป็นไปในทิศทางเดียวกับตลาดหุ้นภูมิภาค แต่การปรับขึ้นยังอยู่ในกรอบจำกัด เพราะตลาดโดยรวมยังถูกกดดันจากวิกฤติหนี้ยุโรป โดยดัชนีภาคเช้าปิดที่ระดับ 1,149.91 จุด เพิ่มขึ้น 9.98 จุด หรือ 0.88% มูลค่าการซื้อขาย 11,632.76 ล้านบาท 
5 อันดับหุ้นที่มีมูลค่าการซื้อขายสูงสุด1. PTTGC ปิดที่ 58 บาท ราคาไม่เปลี่ยนแปลง มูลค่าการซื้อขาย 671.05 ล้านบาท2. PTT ปิดที่ 311 บาท เพิ่มขึ้น 7 บาท หรือ 2.30% มูลค่าการซื้อขาย 646.52 ล้านบาท3. APURE ปิดที่ 1.80 บาท ราคาไม่เปลี่ยนแปลง มูลค่าการซื้อขาย 623.36 ล้านบาท4. TOP ปิดที่ 56 บาท ราคาไม่เปลี่ยนแปลง มูลค่าการซื้อขาย 440.22 ล้านบาท5. JAS ปิดที่ 3.02 บาท เพิ่มขึ้น 0.12 บาท 4.14% มูลค่าการซื้อขาย 409.72 ล้านบาท 
บริษัทหลักทรัพย์(บล.)ฟิลลิป ระบุว่า ดัชนีหุ้นไทยวันนี้ยังอยู่ในเกณฑ์การฟื้นตัว แต่จะอยู่ในกรอบแคบลง โดยระหว่างนี้ ยังให้น้ำหนักกับปัจจัยภายนอกเรื่องพัฒนาการของสถานการณ์หนี้ของยุโรปเป็นสำคัญ รองมาเป็นการจับตาความคืบหน้าด้านการเมืองภายในเพิ่มขึ้น โดยเฉพาะประเด็นที่เกี่ยวข้องกับพ.ร.บ.ปรองดอง/นิรโทษกรรม รวมถึงแรงต้านทานต่างๆที่เกิดขึ้นจากกลุ่มคนที่ไม่เห็นด้วย
อย่างไรก็ตามภาพรวมของตลาดหุ้นไทยยังอยู่ในกรอบขาลงจากแรงกดดันเรื่องยุโรปต่อไป ขณะที่สถานการณ์ของสเปนเป็นที่น่าจับตามากขึ้น หลังอัตราผลตอบแทนพันธบัตรรัฐบาลอายุ 10 ปี พุ่งแตะ 6.5% ส่งผลให้ค่าเงินยูโรอ่อน และดอลลาร์ดีดตัวแข็งค่าต่อเนื่อง ส่วนกลยุทธ์การลงทุนระยะสั้น ให้เน้นทยอยขายทำกำไรบางส่วนแถวแนวต้านหลัก 1155 จุด แล้วค่อยรอปัจจัยบวกใหม่ๆเข้ามากระตุ้น โดยให้แนวต้าน 1146-1155 จุด แนวรับ 1135-1123 จุด